LIT ออกหุ้นกู้ 200 ลบ. อายุ 2 ปี ขายรายใหญ่ 6-8 ก.ค.นี้
LIT ออกหุ้นกู้มูลค่า 200 ลบ. อายุ 2 ปี ดบ. 5.30% ขายผู้ลงทุนสถาบัน-รายใหญ่ 6-8 ก.ค.58 ระดมทุนใช้ให้เกิดความคล่องตัวในการจัดหาเงินทุนดำเนินธุรกิจ-ลดค่าใช้จ่ายทางการเงิน
29 มิ.ย. 2558

บริษัท ลีซ อิท จำกัด (มหาชน) หรือ LIT ระบุว่า บริษัทได้ยื่นแบบแสดงรายการข้อมูลการเสนอขายหุ้นกู้ของบริษัท มูลค่าไม่เกิน 200 ล้านบาท เป็นหุ้นกู้อายุ 2 ปี ครบกำหนดไถ่ถอนปี 2560 อัตราดอกเบี้ยคงที่ร้อยละ 5.30 ต่อปี จ่ายดอกเบี้ยทุก 3 เดือนตลอดอายุหุ้นกู้ ทั้งนี้ บริษัทเสนอขายให้ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่  6-8 ก.ค.58 โดยมีบล.เอเชีย พลัส เป็นผู้จัดการการจำหน่ายหุ้นกู้
โดยบริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้ไปใช้เพื่อให้เกิดความคล่องตัวในการจัดหาเงินทุนสำหรับดำเนินธุรกิจ และเพื่อเป็นการลดค่าใช้จ่ายทางการเงิน